**Higiénés körülmények a magyar egészségügyben**

(tartalmi összefoglaló)

Kutatási terület megnevezése:Sport- és egészségtudomány (egészségtan)

Dolgozatom témája a mai magyar egészségügy higiénés körülményeit és annak fontos problémáit mutatja be és vizsgálja, valamint munkámban arra is törekedtem, hogy megoldási lehetőségeket kínáljak ezekre a problémákra.

Ma Magyarországon a legnagyobb fejtörést az egészségügyben az anyagi háttér és a megfelelő munkaerő hiánya jelenti, ezt is mélyrehatóbban szeretném bemutatni. A választásom legfőképpen tanulmányaimnak köszönhetően esett erre a témára.

Középiskolai tanulmányaim befejezése után ápolónő szeretnék lenni, ehhez pedig elkerülhetetlen a témára történő teljes és széleskörű rálátás.

Célom ezzel a dolgozattal az, hogy az emberek számára betekintést engedjek ebbe az aktuális problémába, amivel véleményem szerint mindenkinek tisztában kell lennie. A kommunikációs, a higiéniai és anyagi gondok manapság Magyarországon minden kórházat érintenek. De ezek megfelelő odafigyeléssel, empátiával és gondos munkával kiküszöbölhetőek lennének. Ehhez azonban alaposan meg kell vizsgálni minden problémát.

Ehhez szeretnék dolgozatommal hozzájárulni.

Készítette:

 Tóth Viktória

Diószegi Sámuel Baptista Szakgimnázium és Szakközépiskola

 Debrecen

 Felkészítő tanár: Raffay Magdolna